Volskas
Volskas (rus. Вольск) – miestas Rusijoje, Saratovo srityje, Volgogrado tvenkinio (Volgos) dešiniajame krante; rajono centras. Geležinkelio stotis (Privolskaja) prie Atkarsko–Pugačiovo linijos, praeina Saratovo–Syzranės plentas, yra upių uostas. Svarbus cemento pramonės centras. Taip pat vystoma maisto, metalo apdirbimo pramonė. Veikia krašto muziejus su paveikslų galerija, teatras. Yra XIX–XX a. pr. architektūros paminklų (buv. svečių, pirklių namai, žemės valdyba, malūnas, geležinkelio stotis ir kt.). Yra Šv. Trejybės soboras.